Kitakjuŝo

KitakjuŝoEĉ la ĝis nun sola esperantlingva atlaso, Poŝatlaso de la mondo de 1971 el Prago, kiu dokumentigas esperantigoj de multaj urbonomoj en Japanio, lasas la nomon "Fukuoka" de la gubernio kaj ties ĉefurbo en "nur" latinliterigo de la japana formo en la mapo 24, sed tiu esperantolitera formo ĉiukaze samas al la fremdlingva, sed internacie vaste uzata transliterigo Hepburn, pri kio estas multaj ekstervikipediaj referencoj. Male al tio, la plia gubernia urbo Kitakjuŝo estas plene esperantigata en la Poŝatlaso de la mondo - tiel-ĉi, ne en la teorie same imagebla formo ""Kitakjuŝuo". (japane: 北九州市 [kita-kjū-ŝū -ŝi], Hepburn: Kitakyūshŭ-shi, Kunrej: Kitakyûsyû-si, do [Kitakjuŝu-ŝi]) estas Granda Urbo kun Esceptoj en la regiono Kjuŝuo de Japanio. La urbo situas en la gubernio Fukuoka. Ĝi estas plej granda urbo de insulo Kjuŝu. Ĝia loĝantaro estis 983 000 (en 2010).

La urbo estiĝis en 1963 per kunigo de kvin komunumoj, nome Kokura, Jahata, Moĝi, Vakamacu kaj Tobata. La urbopartoj rezervis sian iaman karakterizaĵon. Kokura estis pli frue militista apogpunkto, hodiaŭ gravas la ŝtal- kaj la maŝinproduktado, sed ankaŭ la komercado. En Jahata funkcias fermetalurgiaj kaj kemiaj fabrikoj, cementaj kaj vitraj uzinoj. En Moĝi dominas la havena funkcio, oni prilaboras tie la alvenantan nafton. Vakamacu estas grava haveno kun ŝipkonstruado, kolormetalurgia kaj kemia industrio. 

Gravaj vidindaĵoj de la urbo estas la sanktejo de la Mekari-ĝinĝo, la fortikaĵa palaco Kokura-ĝo, kaj la pendpontoj Vakato Óhasi kaj Kanmon.

La Nova Flughaveno de Kitakjuŝu malfermiĝis en 2006. 

Kokura estis la unua celo de la usona atombombado je la 9-a de aŭgusto 1945, sed la urbon kovris dika nubaro, pro tio la atombombo estis ĵetita al la dua celo Nagasako.

"Kita" signifas "Norda."

 Kvartaloj 
 Kvartalo Jahatahigaŝi
 Kvartalo Jahataniŝi
 Kvartalo Kokurakita
 Kvartalo Kokuraminami
 Kvartalo Moĝi
 Kvartalo Tobata
 Kvartalo Vakamacu

 Vidu ankaŭ 
 Tajheja Megalopolo
 KitaQman

 Notoj kaj referencoj 

 Eksteraj ligiloj 
  ()

Kategorio:Urboj de Gubernio Fukuoka
Kategorio:Urboj de Japanio